**Rapport fra styremøtet i Furutangen Hyttelvelfornening**

Styremøtet ble avholdt mandag 23. september, på Nebbenes kro.   
Til stede: Stig Holen, Egil Aursø og Roger Sandum  
Forfall: Mali Kontorp, Arve Brattbakk og Idar Simonsen

1. **Videre oppfølging av arbeidet med eiendomsskatt**  
   Vi har kontaktet Ole Erik Hørstad (H), som kommer til å bli ny ordfører og oversendt ham våre begrunnede synspunkter. Vi har også bedt om et møte for å utdype disse. Hørstad svarte positivt på dette, og vil komme tilbake til oss når det nye kommunestyret er konstituert og han er formelt valgt som ordfører.   
   *Roger Sandum følger opp*
2. **Beholder for panteflasker**

Vi har fått henvendelse fra medlemmer som ønsker mulighet for å levere fra seg panteflasker i en egen beholder ved søppelkontainerne. Ønsket er at panten går til et veldedig formål. Jan Skogheim har nå gått til innkjøp av en slik beholder, som vil bli satt ut med det første. Det vil være 9. trinn på ungdomsskolen som får inntektene som bidrag til sin klassetur (Hvite busser)

*Saken er løst*

1. **Sjenerende lys fra vindmøllene**

Vi har fått henvendelser fra medlemmer som mener lysene fra vindmøllene er sjenerende. Det er stilt spørsmål om de lyser ihht. retningslinjene. Styret har vært i kontakt med Austri Vind som har oversendt et detaljer svar om kriteriene for at lysene slår seg på. Det er sikkerhetshensyn som utløser dette. Lysene er radarstyrt og blir utløst av flytrafikk innenfor en viss radius. Styrets vurdering er at svarene fra Austri fremstår som troverdige. Austri benyttet anledningen til å invitere foreningen til en befaring. Den vil bli avholdt onsdag 2. oktober. I den utstrekning det er plass til flere deltakere vil styret invitere medlemmer til å delta. Annonseres på Facebook.   
*Egil Aursø følger opp*

1. **Vurdere prosjekter vi kan søke om støtte fra Gjensidigestiftelsen**Den nye driftssjefen på Furutangen, Trond Wolden har oppfordret oss til å søke støtte til nærmiljøprosjekter fra Gjensidigestiftelsen. Vi sjekker at vi faktisk er støtteberettiget, og når fristen for neste tildelingsrunde er. Vurderer deretter om vi har prosjekter som faller inn under kriteriene.   
   *Roger Sandum følger opp*
2. **Mobilisering til dugnader:** 
   * Vakter til levering av hageavfall: Vi har de 9 vi trenger
   * Minijeger; har de 9 vi trenger
   * Diskgolfturneringen; har de 2 vi trenger
   * Dugnad for rydding av kratt i skiløypa; påmelding ved oppmøte

*Roger Sandum følger opp*

1. **Skiltprosjekt**

Grunneier Jan Skogheim har fremmet et forslag for styret om en kraftig oppgradering av skiltingen på Furutangen. Skiløyper, turstier og sykkeltraseer skal merkes. Han har hentet inn tilbud på egnede skilt og ber om tilskudd på 50 000,- for å gjennomføre prosjektet. Generalforsamlingen har satt av midler til nærmiljøtiltak som kan dekke dette.   
På grunn av dårlig oppmøte på styremøtet, ble saken drøftet elektronisk i etterkant. *Forslaget ble enstemmig vedtatt*

1. **Gjennomgang av henvendelser fra medlemmene**

For å bedre svartiden og sikre at alle henvendelser blir fulgt opp utpekes ett styremedlem som ansvarlig for å gå gjennom mailer og fordele ansvar. *Egil Aursø* påtok seg ansvaret. Henvendelser som blir fulgt opp og besvart:

* + Utfordringer med trær på fellesområder som begynner å bli store. Mulighet for felling *(Se neste sak)*
  + Tilsvarende; gjengroing av fellesområder, spesielt i tilknytning til veigrøfter av hensyn til bl.a. trafikksikkerhet. *(Se neste sak)*
  + Mulighet for å tildele velet grasrotandel fra Norsk Tipping. *(Egil sjekker)*
  + Spørsmål om oppgradering av lekeplassen *(Se neste sak)*
  + Levering av kvist (*Saken er løst)*
  + Ønske om flere helårs gangveier/turveier for gående. *(Se neste sak)*
  + Status for leveranse av gapahuk *(Roger sjekker)*

1. **Dialog med grunneier Jan Skogheim:**
   * Status ny lysløype: Lysene er montert. Vil kobles til med det første. Jan informerer på Facebook når det blir aktuelt
   * Turveier (vinterstid), jfr. henvendelse: Det vil bli tilrettelagt for en egen gang-trasé langs den nye lysløypa. Jan Skogheim informerer om dette på Facebook når det er klart.
   * Spørsmål om felling av trær i fellesområdet: Den enkelte kan kontakte grunneier for tillatelse til å felle trær utenfor egen eiendom.
   * Tilgroing av grøfter osv. (trafikksikkerhet): Det er kjøpt inn eget utstyr for kantslått, som vil bli tatt i bruk med det første.
   * Oppgradering av lekeplassen: Skogheim har avventet tiltak, da det er ønskelig å se det i sammenheng med en større omlegging av området rundt Mattisstua. Dette blir det gitt informasjon på om informasjonsmøtet fredag 4/10, kl. 18.00 og deretter tilgjengeliggjort på nettsiden/Facebook

Neste styremøte: Torsdag 05.12.2019

*Roger Sandum,*

*referent*